Հիմա – մի պահ ընթադրենք, թե մ.թ.ա. 2492 թ-ի օգոստոսի 11-ը զուտ օրացույցային առումով ճիշտ է, այդ օրը Հայկը սպանեց Բելին և երեկոյան, ոգևորված հաղթանակով, հիմնադրեց տոմարը և հաջորդ օրը ըստ նոր օրացույցի 0 տարվա Նավասարդի 2-ն էր: 6 ժամվա պահը ևս հիշեցնում եմ, սա կարևոր է՝ 4 տարին մեկ Հայկի հիմնադրած տոմարը տիեզերական, իսկ այն ժամանակվա մարդկանց համար ամենից առաջ՝ հողագործական, տարուց առաջ է ընկնում 1 օրով, սա էլ ենք ՀԻՇՈՒՄ: Եվ այսպես, մոդելավորում ենք, որ պարզ լինի պայմանական մի թվի վրա, օրինակ՝ Հայկը որոշել է, որ ամեն տարի Բելին սպանելու օրը պետք է տոնական խաղեր լինեն և հայերը սրբորեն հետևում են այդ ավանդույթին: Այս գործը Հայկը հանձնարարել է քրմերին և սրանք սրբորեն ր ճշգրտորեն հետևում են, որ կարգը հանկարծ չխախտվի: Գործի գլխին կանգնողին պայմանականորեն կոչում եմ Մեծ քուրմ: